**Výzva**

**NA PREDLOŽENIE CENOVEJ PONUKY**

**na zákazku s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov**

**(ďalej len „zákon o verejnom obstarávaní“)**

**Stavebné úpravy budovy kultúrno-spoločensko-sociálneho centra**

/stavebné práce/

1. **Identifikácia verejného obstarávateľa**

Názov: **Obec Olováry**

Sídlo: Olováry 129, 991 22 Bušice

Tel: +421 47 381 15 91

Web: https://www.e-obce.sk/obec/olovary/olovary.html

IČO: 00 319 481

DIČ: 20 21 243 202

IČ DPH: nie je platcom DPH

Štatutárny zástupca: Jozef Vízi, starosta

**Kontaktná osoba za**

**verejného obstarávateľa:** Jozef Vízi, starosta

Mobil: +421 47 381 15 91

E-mail: obecolovary@gmail.com

**Kontaktná osoba**

**ohľadom verejného**

**obstarávania:** Mgr. Veronika Butašová

Mobil: +421 918 534 510

E-mail: butasova@rvacquisition.sk

Pracovná doba pre styk so záujemcami, resp. uchádzačmi: v pracovných dňoch (pondelok až piatok) v pevnom pracovnom čase verejného obstarávateľa od 09:00 hod. do 14:00 hod.

1. **Predmet verejného obstarávania (názov zákazky):**

Predmetom zákazky je výber zhotoviteľa na uskutočnenie stavebných prác na predmet zákazky **„Stavebné úpravy budovy kultúrno- spoločensko-sociálneho centra“**.

1. **Spoločný slovník obstarávania (CPV):**

Hlavný slovník:

Kód CPV: **45000000-7** Stavebné práce

  **IA13-5** Rekonštrukcia

1. **Rozdelenie predmetu zákazky na časti:**

Požaduje sa predložiť ponuku na celý predmet zákazky.

1. **Variantné riešenie**

Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené.

1. **Miesto uskutočnenia stavebných prác:**

Miesto uskutočnenia stavebných prác: Stavebné práce sa uskutočnia v intraviláne obce Olováry, par. č. 6, vlastník: obec Olováry, Olováry 129, 991 22 Bušince, okres Veľký Krtíš, Banskobystrický samosprávny kraj, Slovenská republika.

1. **Stručný opis predmetu zákazky:**

Predmetom zákazky je rekonštrukcia stavby budovy Kultúrno-spoločensko-sociálneho centra, ktorá je vo vlastníctve obce Olováry, a bola postavená v tridsiatich rokoch minulého storočia v obci Olováry.

Stavba obsiahnutá v projektovej dokumentácii sa užíva aj v súčasnej dobe, ako objekt určený na kultúrno-spoločensko-sociálne účely.

Postupom času počas užívania budovy došlo k bežnej amortizácii objektu vplyvom samotného užívania, ale aj vplyvom konštrukčných nedostatkov pochádzajúcich z technologického procesu výstavby počas realizácie pred deväťdesiatimi rokmi.

V predmetnej stavbe sa vyskytujú typické stavebné a systémové vady, vo všeobecnosti sústava vykazuje závady materiálové:

* vplyvom nedostatočných tepelno-izolačných vlastností konštrukcií obvodového plášťa,
* existenciou tepelných mostov obvodových konštrukcií,
* z nepriaznivého rosného bodu konštrukcie obvodových stien - hlavne v rohoch a kútoch,
* dôsledkom neprimerane vysokej energetickej náročnosti budov

Vyskytujú sa aj charakteristické závady stavebno-statické.

Objekt kultúrno-spoločensko-sociálneho centra ako celok nevyhovuje v súčasnosti platným tepelno - technickým požiadavkám ani ekonomickým a energetickým limitom súvisiacim pre úsporu energií a na znižovaniu emisií skleníkových plynov vypúšťaných do ovzdušia.

Z tohto dôvodu vlastník stavby - obec Olováry, ako investor sa rozhodol v záujme vykonania nápravy o zabezpečenie vypracovania projektovej dokumentácie obnovy objektu.

**STAVEBNO-TECHNICKÉ RIEŠENIE**

Predmetná budova, určená projektovou dokumentáciou na zateplenie, odstránenie závad, rekonštrukciu a modernizáciu je objekt jednopodlažný s čiastočným podpivničením, murovaný, so šikmou valbovou strešnou konštrukciou so strešnou krytinou šindlovou. Nadzemné podlažie stavby je užívané na kultúrno-spoločensko-sociálne účely. V suteréne - v priestoroch do terénu čiastočne zapusteného podzemného podlažia je umiestnené technické vybavenie prislúchajúce k objektu.

Predmetná budova je murovaná s pozdĺžnym nosným systémom. Celkové stuženie stavby zabezpečujú zvislé nosné konštrukcie v priečnom smere, ako aj samotné nosné steny stavby v pozdĺžnom smere, výstuž vencov a betónové zálievky stykov stropných panelov nad priečnymi stenami. Obvodový plást' je vymurovaný na hrúbky muriva 450mm.

Tepelno-technickým posúdením stavebných konštrukcií - obvodového plášťa, strechy, podlahy vnútorných konštrukcií boli zistené nepriaznivé, súčasným požiadavkám nevyhovujúce výsledky. Zlepšenie výsledkov v zmysle súčasných platných noriem sa dosiahne zateplením obvodových konštrukcií, strešného plášťa, úplnou výmenou jestvujúcich otvorových výplní za nové, moderné s nižším súčiniteľom prestupu tepla. Namontovaním teplovodného kotla na pelety sa dosiahne vyššia efektívnosť a menšia záťaž na životné prostredie s využitím obnoviteľných zdrojov energie.

Obvodový plášť stavby bude v zmysle požiadaviek noriem o požiarnej ochrane zateplený fasádnym polystyrénom, ktorý musí spĺňať aspoň kritéria reakcie na oheň A2 (prípadne stupeň horľavosti B), s povrchovou úpravou vykazujúcou index šírenia plameňa po povrchu stavebných látok ISO.

Alternatívne riešenie zateplenia jestvujúcej strešnej konštrukcie stavby :

Zateplenie stropnej konštrukcie pod nevykurovaným povalovým priestorom strešnej konštrukcie tepelnou izoláciou (NOBASIL SPE) uloženou na jestvujúce vrstvy stropu prízemia v rámci strešného zatepl'ovacieho systému.

Objekt sa obnoví, čím sa zvýši kvalita stavebného diela ako aj jej životnosť. Navrhované riešenie predpokladá počas realizácie zateplenia strechy zachovanie jestvujúcej strešnej konštrukcie.

Navrhnuté tepelno-technické úpravy sú považované z pohľadu platnej normy a sú posudzované ako objekt jestvujúci, významne obnovovaný.

Verejný obstarávateľ požaduje uskutočnenie stavebných prác v rozsahu projektovej dokumentácie, v rozsahu opisu predmetu zákazkya príloh k výzve na predloženie cenovej ponuky.

1. **Predpokladaná hodnota zákazky:**

Predpokladaná hodnota predmetu zákazky stanovená v zmysle ustanovenia § 6 zákona o verejnom obstarávaní je stanovená maximálne vo výške 82 785,75 EUR bez DPH.

1. **Termín a miesto uskutočnenie stavebných prác**

*Termín:* **Predpokladaná lehota výstavby: 90 dní od odovzdania staveniska verejným obstarávateľom. Lehota skončenia realizácie a odovzdania diela objednávateľovi je s maximálnou dobou plnenia 90 dní od odovzdania staveniska verejným obstarávateľom.**

*Doba zhotovenia diela sa predlžuje automaticky o počet dní, v ktorých nebolo možné zhotovovať dielo alebo vykonávať práce výlučne z objektívnych dôvodov, ktoré technológia neumožňuje, ako napr.: pokles vonkajšej teploty pod 10 stupňov Celzia, vlhký alebo mokrý povrch, dážď, sneženie a iné zmeny klimatických podmienok neumožňujúce výkon prác.*

1. **Komunikácia:**

Výzvu na predloženie cenovej ponuky verejný obstarávateľ odošle elektronicky.

Doklady a dokumenty tvoriace náležitosti ponuky požadované v tejto výzve musia byť v ponuke predložené ako fotokópie originálov, pokiaľ nie je určené inak. Verejný obstarávateľ požaduje ponuku doručiť poštou alebo prostredníctvom iného prepravcu na adresu uvedenú v bode č. 11 tejto výzvy, a to v lehote na predkladanie ponúk.

Ak záujemca / uchádzač doručí ponuku osobne na adresu uvedenú v bode č. 1 tejto výzvy, verejný obstarávateľ mu vydá potvrdenie o jej prevzatí s uvedením dátumu, času a miesta prevzatia ponuky.

Ponuky musia byť doručené v lehote na predkladanie cenových ponúk osobne, poštou alebo iným prepravcom.

1. **Dorozumievanie a vysvetľovanie**

Dorozumievanie medzi záujemcami a verejným obstarávateľom sa bude uskutočňovať písomne prostredníctvom pošty alebo prostredníctvom elektronických prostriedkov (e-mailom).

Žiadosť o vysvetlenie jednotlivých bodov obsahu požiadaviek zadávania zákazky určených verejným obstarávateľom, môže záujemca doručiť kontaktnej osobe ohľadom verejného obstarávania a to niektorým z uvedených spôsobov:

1. na adresu: RV ACQUISITION, s.r.o., Ul. ku Bratke 2896/1, 934 05 Levice, blok B, 1. poschodie, číslo dverí: B5
2. na e-mailovú adresu: butasova@rvacquisition.sk

Osoba zodpovedná za vysvetľovanie: Mgr. Veronika BUTAŠOVÁ, mobil: +421 918 534 510.

Ak je to nevyhnutné, verejný obstarávateľ môže doplniť informácie uvedené v tejto výzve, ktoré preukázateľne oznámi súčasne všetkým záujemcom najneskôr tri pracovné dni pred uplynutím lehoty na predloženie cenových ponúk. Tieto informácie nesmú byť v rozpore s výzvou.

1. **Obhliadka predmetu zákazky**

Verejný obstarávateľ odporúča záujemcom vykonať obhliadku miesta uskutočnenia stavebných prác, aby si sami overili a získali všetky potrebné informácie nevyhnutné na prípravu a spracovanie ponuky.

Výdavky spojené s obhliadkou miesta uskutočnenia stavebných prác idú na ťarchu záujemcov.

Obhliadka bude organizovaná pre jednotlivých záujemcov samostatne.

Obhliadku miesta uskutočnenia stavebných prác je možné vykonať na základe predchádzajúceho telefonického dohovoru s kontaktnou osobou verejného obstarávateľa: Jozef Vízi – starosta obce Olováry, mobil: 047/381 15 91

Verejný obstarávateľ vykoná z obhliadky prezenčnú listinu.

1. **Obsah cenovej ponuky**

Cenová ponuka predložená uchádzačom musí obsahovať:

* + Vyplnený formulár Identifikačné údaje uchádzača (Príloha k výzve č. 10)
	+ Vyhlásenie uchádzača (Príloha k výzve č. 5)
	+ Vyhlásenie uchádzača (Príloha k výzve č. 6)
	+ Vyhlásenie uchádzača (Príloha k výzve č. 7)
	+ Vyhlásenie uchádzača (Príloha k výzve č. 8)
	+ Doklady na splnenie podmienok účasti
	+ Návrh na plnenie kritérií na vyhodnotenie cenových ponúk (Príloha k výzve č. 4)
	+ Odporúčaný vzor textu na vonkajšom obale cenovej ponuky (Príloha k výzve č. 11)
	+ Návrh Zmluvy o dielo podľa § 536 a nasl. zákona č. 513/1991 Zb. Obchodného zákonníka v platnom znení.

Cenová ponuka musí byť predložená 1 x v listinnej podobe ako originál a 1 x na CD alebo DVD nosiči s obsahom celej cenovej ponuky. CD alebo DVD nosič musí byť identický s cenovou ponukou predloženou v listinnej podobe.

Doklady tvoriace obsah cenovej ponuky musia byť v cenovej ponuke predložené ako originály alebo ich úradne osvedčené fotokópie, pokiaľ nie je určené inak.

Dokumenty uvedené v Obsahu cenovej ponuky musia byť podpísané uchádzačom alebo osobou oprávnenou konať za uchádzača okrem dokladov na splnenie podmienok účasti.

1. **Lehota a miesto predkladania cenových ponúk:**

Lehota na predkladanie ponúk je stanovená **do 29.11.2017 do 10.00 hod**..

Ponuku je potrebné doručiť na adresu: **RV ACQUISITION s.r.o., Ul. Ku Bratke 2896/1, 1. poschodie, blok B., číslo dverí B5, Levice 934 01**.

Ponuku je potrebné doručiť v zalepenej obálke s označením „**Neotvárať – Stavebné úpravy budovy kultúrno- spoločensko-sociálneho centra.“**

V prípade, že uchádzač predloží cenovú ponuku prostredníctvom poštovej zásielky, pre dodržanie lehoty na predkladanie cenových ponúk je rozhodujúci termín doručenia verejnému obstarávateľovi.

Cenová ponuka predložená po uplynutí lehoty na predkladanie cenových ponúk **nebude** **hodnotená** a bude vrátená uchádzačovi neotvorená.

Cenová ponuka, ktorá nebude úplná, t. j. nebude obsahovať požiadavky na cenovú ponuku, doklady k podmienkam účasti a ostatné náležitosti v zmysle tejto výzvy, nebude hodnotená a bude vylúčená.

Ak záujemca / uchádzač nie je platcom DPH, na túto skutočnosť upozorní verejného obstarávateľa

1. **Lehota viazanosti cenových ponúk:**

Uchádzač je svojou ponukou viazaný **do 31.12.2018.**

1. **Jazyk:**

Ponuky sa predkladajú v slovenskom jazyku.

1. **Zdroj finančných prostriedkov a podmienky financovania**
2. Predmet zákazky bude financovaný čiastočne z vlastných zdrojov (z rozpočtu) verejného obstarávateľa a  z nenávratného finančného príspevku Európskej únie z Operačného programu  rozvoja vidieka Slovenskej republiky 2014 – 2020, Opatrenie 7 – Základné služby a obnova dedín vo vidieckych oblastiach, podopatrenie 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry, výzva PPA 22/PRV/2017.
3. Verejný obstarávateľ nebude poskytovať preddavky.
4. Splatnosť faktúry je do 60 dní od jej preukázateľného doručenia objednávateľovi.
5. Faktúra musí obsahovať všetky náležitosti daňového dokladu vyžadované platnými právnymi predpismi.
6. **Sociálny aspekt**

V cenovej ponuke musí uchádzač uviesť nasledujúce dokumenty, preukazujúce *sociálny aspekt* pri verejnom obstarávaní:

1. Vyhlásenie záujemcu resp. uchádzača, že pri vypracovávaní ponuky vzal do úvahy povinnosti týkajúce sa ochrany práce a pracovných podmienok,
2. Vyhlásenie záujemcu resp. uchádzača, že v prípade navyšovania svojich kapacít pre realizáciu tejto zákazky, sa v realizačnej zmluve zaviaže, že zamestná na realizáciu predmetnej aktivity osoby dlhodobo nezamestnané v mieste realizácie zákazky (obec Olováry – resp. okres Veľký Krtíš).

Nepredloženie požadovaných dokladov sa bude chápať ako nesúhlas uchádzača so sociálnym aspektom verejného obstarávania a bude jeho ponuka zo súťaže vylúčená.

1. **Podmienky účasti záujemcov**
2. Doklad, ktorým uchádzač preukáže spôsobilosť na uskutočnenie stavebných prác predmetu zákazky (výpis z obchodného registra, výpis zo živnostenského registra a to fotokópiu požadovaného dokladu.

1. **Kritériá na vyhodnotenie ponúk**

Verejný obstarávateľ stanovil na vyhodnotenie ponúk kritérium **najnižšia cena** celkom za predmet zákazky v EUR s DPH.

* najnižšej cene celkom za predmet zákazky v EUR s DPH sa pridelí maximálna hodnota 100 bodov.

* Najnižšia celková cena za predmet zákazky v EUR s DPH bude podľa stanoveného kritéria ohodnotená najvyššou bodovou hodnotou, t. j. hodnotou 100 bodov a ostatné ponuky budú hodnotené počtom bodov v pomere k najnižšej celkovej cene za dielo s DPH podľa nasledovného výpočtu:

Najnižšia celková cena za predmet zákazky s DPH

–––––––––––––––––––––––––––––––––––––––––– x 100 = výsledný počet bodov

Cena s DPH x – toho uchádzača

Úspešný bude ten uchádzač, ktorý získa maximálny počet bodov, t. j. 100 bodov.

1. **Preskúmanie cenových ponúk**

Do procesu vyhodnocovania cenových ponúk budú zaradené tie cenové ponuky, ktoré obsahujú náležitosti uvedené v bode 10. Obsah cenovej ponuky výzvy a zodpovedajú požiadavkám a podmienkam uvedeným vo výzve.

Platnou cenovou ponukou je cenová ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými vo výzve, prostredníctvom ktorej bolo vyhlásené toto verejné obstarávanie. Ostatné cenové ponuky uchádzačov budú z verejného obstarávania vylúčené.

1. **Vyhodnotenie splnenia podmienok účasti a vyhodnotenie cenových ponúk z hľadiska splnenia požiadaviek verejného obstarávateľa na predmet zákazky**

Splnenie podmienok účasti uchádzačov vo verejnom obstarávaní sa bude posudzovať z dokladov predložených podľa požiadaviek uvedených v príloheč. 3 *Podmienky účasti uchádzačov* tejto výzvy.

Ak uchádzač nebude spĺňať podmienky účasti alebo predloží neplatné doklady alebo poskytne nepravdivé informácie alebo pozmenené informácie, bude z verejného obstarávania vylúčený.

Uchádzač bude písomne upovedomený o vylúčení jeho ponuky s uvedením dôvodu vylúčenia.

Cenové ponuky sa vyhodnocujú z hľadiska splnenia požiadaviek verejného obstarávateľa na predmet zákazky a náležitosti ponuky a verejný obstarávateľ vylúči cenové ponuky, ktoré nespĺňajú tieto požiadavky uvedené vo výzve.

V rámci vyhodnotenia cenových ponúk si verejný obstarávateľ vyhradzuje právo požiadať uchádzačov o vysvetlenie cenovej ponuky, resp. overiť si niektoré údaje a skutočnosti uvedené v cenovej ponuke.

**20. Oznámenie o výsledku vyhodnotenia cenových ponúk**

Verejný obstarávateľ po vyhodnotení cenových ponúk bezodkladne písomne oznámi všetkým uchádzačom, ktorých cenové ponuky sa vyhodnocovali, výsledok vyhodnotenia cenových ponúk, vrátane poradia uchádzačov.

Úspešnému uchádzačovi oznámi, že jeho cenovú ponuku prijíma, neúspešnému uchádzačovi oznámi, že neuspel a dôvody neprijatia jeho cenovej ponuky.

1. **Ďalšie informácie**
2. Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi.
3. Ponuky uchádzačov doručené na adresu verejného obstarávateľa a predložené v lehote na predkladanie ponúk sa uchádzačom nevracajú. Zostávajú ako súčasť dokumentácie tohto verejného obstarávania.
4. Každý uchádzač môže predložiť iba jednu ponuku, buď samostatne sám za seba alebo ako splnomocnený člen skupiny za členov skupiny.
5. **Zmluva s úspešným uchádzačom nadobúda účinnosť po splnení odkladacej podmienky, ktorá spočíva v tom že:**
6. **dôjde k uzavretiu platnej a účinnej zmluvy o poskytnutí nenávratného finančného príspevku medzi príslušným poskytovateľom pomoci, v ktorého zastúpení koná Pôdohospodárska platobná agentúra a príjemcom pomoci, ktorým je Objednávateľ, a to na základe jeho žiadosti o poskytnutie nenávratného finančného príspevku predloženej v rámci výzvy na predkladanie žiadostí o nenávratný finančný príspevok a**
7. **dôjde k schváleniu procesu verejného obstarávania.**
8. **V prípade neuzavretia zmluvy o nenávratný finančný príspevok, alebo neschválenia procesu verejného obstarávania poskytovateľom NFP, verejný obstarávateľ si vyhradzuje právo využiť inštitút odkladacej podmienky a následne zmluvu anulovať.**
9. Verejný obstarávateľ môže zrušiť použitý postup zadávania zákazky z nasledovných dôvodov:
* ani jeden z uchádzačov nesplnil podmienky účasti,
* ani jedna z predložených ponúk nebude zodpovedať určeným požiadavkám vo výzve na predloženie cenovej ponuky,
* ak návrh na plnenie kritérií na vyhodnotenie cenových ponúk bude vyšší ako finančné prostriedky schválené verejným obstarávateľom na uvedený predmet zákazky v pláne výdavkov na príslušný kalendárny rok,
* ak sa zmenili okolnosti, za ktorých sa vyhlásilo toto verejné obstarávanie.
* V prípade neuzavretia zmluvy o nenávratný finančný príspevok
1. **Podmienky týkajúce sa zmluvy**.

Výsledkom tohto postupu bude uzavretie zmluvy o dielo (ďalej len „zmluva“) na uskutočnenie stavebných prác, podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „obchodný zákonník“).

Verejný obstarávateľ uzavrie zmluvu s tým uchádzačom, ktorý predloží najnižšiu cenu v zmysle kritéria stanoveného v tejto výzve, t. j. s úspešným uchádzačom pre predmet zákazky.

Uzatvorenú zmluvu musí uchádzač považovať za verejnú zmluvu, t. j. napríklad: verejne sprístupnenú na webovej stránke verejného obstarávateľa alebo zverejnenú v centrálnom registri zmlúv.

1. **Dátum odoslania výzvy: 21.11.2017**

V Leviciach, dňa 21.11.2017

 ..............................................

 **Mgr. Veronika BUTAŠOVÁ**

osoba zodpovedná za proces

verejného obstarávania

na základe splnomocnenia

*Príloha č. 1 k Výzve na predloženie cenovej ponuky*

***Projektová dokumentácia***

(ako samostatná príloha v *„.pdf“* a *„.doc“* súboroch).

*Príloha č. 2 k Výzve na predloženie cenovej ponuky*

***Neocenený rozpočet***

(ako samostatná príloha v *„.xlsx“* súbore).

***Príloha k výzve č. 3***

***Podmienky účasti uchádzačov***

Verejný obstarávateľ požaduje predložiť nasledovné doklady alebo dokumenty, ktoré budú slúžiť na posúdenie splnenia podmienok účasti:

1. **Aktuálny doklad o oprávnení uskutočňovať stavebné práce**, ktorým uchádzač preukáže spôsobilosť uskutočňovať stavebné práce vo vzťahu k predmetu zákazky (napr.: výpis z Obchodného alebo zo Živnostenského registra). **Doklad musí byť aktuálny ku dňu predloženia cenovej ponuky. Doklad môže uchádzač predložiť ako fotokópiu, úspešný uchádzač bude povinný verejnému obstarávateľovi predložiť pred podpisom zmluvy originál, resp. úradne osvedčenú fotokópiu dokladu.**  Verejný obstarávateľ za aktuálny doklad uzná aj výpis zo stránky [www.orsr.sk](http://www.orsr.sk) alebo [www.zrsr.sk](http://www.zrsr.sk), prípadne inej obdobnej stránky.

*Verejný obstarávateľ odôvodňuje primeranosť určenej podmienky účasti vo vzťahu k predmetu**zákazky a potrebu jej zahrnutia nasledovne: Požiadavka predložiť aktuálny doklad o oprávnení uskutočňovať stavebné práce vyplynula z potreby zabezpečiť spoľahlivého uchádzača, odborne a technicky kvalifikovaného, ktorý dokáže zabezpečiť rozsah predmetnej zákazky v zodpovedajúcej kvalite, objeme a čase, a ktorý má oprávnenie uskutočňovať stavebné práce v požadovanom rozsahu.*

*Príloha č. 4 k Výzve na predloženie cenovej ponuky*

***Návrh na plnenie kritérií.***

**NÁVRH NA PLNENIE KRITÉRIÍ**

Údaje:

Obchodné meno uchádzača ......................................................................................

Adresa alebo sídlo uchádzača ......................................................................................

*(v prípade skupiny dodávateľov za každého člena skupiny dodávateľov)*

|  |  |  |  |  |  |  |
| --- | --- | --- | --- | --- | --- | --- |
| P. č. | Popis | Merná jednotka | Cena spoluv EUR (bez DPH ) | Sadzba DPH(%) | Výška DPH v EUR | Cena spolu v EUR (s DPH) |
| 1. | Stavebné úpravy budovy kultúrno- spoločensko-sociálneho centra | stavebné práce v rozsahu PD |  |  |  |  |
| **Cena celkom za predmet zákazky v EUR** |

Čestne vyhlasujeme, že uvedené údaje sú totožné s údajmi uvedenými v ostatných častiach ponuky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka

*Príloha č. 5 k Výzve na predloženie cenovej ponuky*

***Vyhlásenie uchádzača – vzor***

**VYHLÁSENIE UCHÁDZAČA**

* Vyhlasujeme, že súhlasíme s podmienkami uvedenými vo Výzve na predloženie cenovej ponuky predmetu zákazky **„Stavebné úpravy budovy kultúrno- spoločensko-sociálneho centra“**, ktoré určil verejný obstarávateľ v tejto výzve.
* Predkladáme ponuku na celý predmet verejného obstarávania – **„Stavebné úpravy budovy kultúrno- spoločensko-sociálneho centra“.**
* Vyhlasujeme, že všetky predložené doklady a údaje uvedené v ponuke sú pravdivé a úplné.
* Vyhlasujeme, že predkladáme iba jednu ponuku a nie sme v tom istom postupe zadávania zákazky členom skupiny zhotoviteľov, ktorá predkladá ponuku.
* Vyhlasujeme, že ku dňu predloženia cenovej ponuky, sme neboli, ani náš štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.
* Vyhlasujeme, že ku dňu predloženia cenovej ponuky, nemáme nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu.
* Vyhlasujeme, že ku dňu predloženia cenovej ponuky, nemáme daňové nedoplatky v Slovenskej republike alebo v štáte sídla, miesta podnikania alebo obvyklého pobytu.
* Vyhlasujeme, že ku dňu predloženia cenovej ponuky, nebol na náš majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
* Vyhlasujeme, že ku dňu predloženia cenovej ponuky, sme oprávnení uskutočňovať stavebné práce.
* Vyhlasujeme, že ku dňu predloženia cenovej ponuky, nemáme uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
* Vyhlasujeme, že ku dňu predloženia cenovej ponuky, sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, za ktoré nám bola právoplatne uložená sankcia.
* Vyhlasujeme, že ku dňu predloženia cenovej ponuky, sme sa nedopustili v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností.

V .............................. dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka

*Príloha č. 6 k Výzve na predloženie cenovej ponuky*

***Vyhlásenie uchádzača – vzor***

**VYHLÁSENIE UCHÁDZAČA**

Uchádzač *(obchodné meno a sídlo / miesto podnikania uchádzača alebo obchodné mená a sídla / miesta podnikania všetkých členov skupiny dodávateľov)* ....................................................................................................................................................

**týmto vyhlasuje, že**

pri vypracovávaní ponuky vzal do úvahy povinnosti týkajúce sa ochrany práce a pracovných podmienok.

V .............................. dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka

*Príloha č. 7 k Výzve na predloženie cenovej ponuky*

***Vyhlásenie uchádzača – vzor***

**VYHLÁSENIE UCHÁDZAČA**

Uchádzač *(obchodné meno a sídlo / miesto podnikania uchádzača alebo obchodné mená a sídla / miesta podnikania všetkých členov skupiny dodávateľov)* ....................................................................................................................................................

**týmto vyhlasuje, že**

v prípade navyšovania svojich kapacít pre realizáciu tejto zákazky, sa v realizačnej zmluve zaviaže, že zamestná na realizáciu predmetnej aktivity osoby dlhodobo nezamestnané v mieste realizácie zákazky (obec Olováry – resp. okres Veľký Krtíš).

V .............................. dňa ..............

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

meno, priezvisko, titul, funkcia,

podpis osoby (osôb) oprávnenej konať za uchádzača

a pečiatka

*Príloha č. 8 k Výzve na predloženie cenovej ponuky*

**Čestné vyhlásenie týkajúce sa konfliktu záujmov *– vzor***

**ČESTNÉ VYHLÁSENIE KU KONFLIKTU ZÁUJMOV**

 **„Stavebné úpravy budovy kultúrno- spoločensko-sociálneho centra“**

*doplniť názov uchádzača],* zastúpený *[doplniť meno a priezvisko štatutárneho zástupcu]* ako uchádzač, ktorý predložil ponuku v rámci postupu zadávania zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**súťaž**“) vyhláseného na obstaranie vyššie uvedeného predmetu zákazky (ďalej len „**zákazka**“) prostredníctvom Výzvy na predloženie cenovej ponuky odoslanej verejným obstarávateľom elektronicky, prostredníctvom e-mailu, dňa 21.11.2017.

**čestne vyhlasujem, že**

v súvislosti s uvedeným postupom zadávania zákazky:

* som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení („zainteresovaná osoba“) akékoľvek aktivity, ktoré vy mohli viesť k zvýhodneniu nášho postavenia v súťaži,
* som neposkytol a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V *[doplniť miesto]* dňa *[doplniť dátum]*

–––––––––––––––––––––––––-

*[doplniť podpis]*

*Príloha č. 9 k Výzve na predloženie cenovej ponuky*

***Obchodné podmienky***

**OBCHODNÉ PODMIENKY**

* Text ustanovení návrhu zmluvy o dielo je pre uchádzača záväzný a ***nie je prípustné ho meniť, dopĺňať alebo akokoľvek upravovať*** bez toho, aby bol verejný obstarávateľ vopred o tom informovaný. Každý návrh na zmenu je možné uplatniť vopred spolu s odôvodnením navrhovanej zmeny v rámci žiadosti o vysvetlenie podmienok súťaže. Návrh zmluvy môže byť doplnený len v súlade s podmienkami súťaže uvedenými vo výzve na predloženie cenovej ponuky v procese uzatvárania zmluvy.
* **UPOZORNENIE** V zmysle § 11 zákona č. 343/2015 Z. z. v znení neskorších predpisov o verejnom obstarávaní, verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.
* Verejný obstarávateľ hospodárske subjekty upozorňuje na legislatívnu úpravu vyplývajúcu zo zákona č. 315/2016 Z. z. o registri partnerov verejného sektora a o zmene a o doplnení niektorých zákonov (ďalej len „zákon o registri partnerov verejného sektora“), ktorým sa novelizoval zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 315/2016 Z. z. o verejnom obstarávaní (ďalej len „zákon o verejnom obstarávaní“), a ktorý nadobudol účinnosť 1. februára 2017. V zmysle predmetnej novely dňa 01.02.2017 nahradil Register partnerov verejného sektora (ďalej len „RPVS“) doterajší Register konečných užívateľov výhod (ďalej len „RKUV“). Správcom a prevádzkovateľom RPVS je Ministerstvo spravodlivosti Slovenskej republiky. Archív RKUV obsahuje údaje o konečných užívateľoch výhod hospodárskych subjektov podľa ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov účinných do 31.01.2017. Všetky subjekty zapísané v tomto registri sú považované za subjekty zapísané do RPVS podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RPVS“). Partner verejného sektora je najneskôr do 31.07.2017 povinný zabezpečiť overenie identifikácie konečného užívateľa výhod podľa zákona o RPVS a podať návrh na zápis za účelom zosúladenia zapísaných údajov. Nesplnenie tejto povinnosti je dôvodom na výmaz partnera verejného sektora z registra podľa zákona o RPVS.  Všetky informácie sú dostupné na stránke [www.justice.gov.sk](http://www.justice.gov.sk) v časti registre - register partnerov verejného sektora.
* Návrh zmluvy spolu s prílohou č. 1 Rozpočet bude **s** **uvedením zmluvnej ceny**.
* V zmluvných vzťahoch, v prílohe č. 1 a v prílohe č. 2 k návrhu zmluvy, sa namiesto pojmu záujemca a uchádzač bude uvádzať „Zhotoviteľ“ a namiesto pojmu verejný obstarávateľ sa bude uvádzať „Objednávateľ“.
* Neoddeliteľnou súčasťou zmluvy je príloha č. 1 **Rozpočet** a príloha č. 2 **Časový harmonogram**.
* Uchádzač doplní iba údaje vyznačené (doplní zhotoviteľ)- vyznačené predtlačou v návrhu zmluvy a cenový návrh s prílohu č. 1 Rozpočet a prílohou č. 2 Časový harmonogram, ktoré sú súčasťou návrhu zmluvy.
* Verejný obstarávateľ si vyhradzuje právo **neprijať ani jednu z predložených ponúk** a neobjednať stavebné práce od úspešného uchádzača v prípade, ak sa zmenia okolnosti, za akých sa táto súťaž vyhlasovala. Verejný obstarávateľ uzavrie zmluvu v lehote viazanosti len vtedy, **ak bude disponovať dostatočným množstvom finančných prostriedkov.**
* **Uchádzač sa zaväzuje strpieť výkon kontroly / auditu** súvisiaceho s vykonaním diela kedykoľvek počas platnosti a účinnosti príslušnej Zmluvy o poskytnutí nenávratného finančného príspevku uzavretej objednávateľom ako prijímateľom nenávratného finančného príspevku za účelom financovania predmetného stavebného diela, a to zo strany oprávnených osôb na výkon kontroly / auditu v zmysle príslušných právnych predpisov SR a EÚ, najmä zákon č. 292/2014 o príspevku poskytovanom z európskych štrukturálnych a investičných fondov a o zmene a doplnení niektorých zákonov a zákon č. 357/2015 Z. z. o finančnej kontrole a audite o zmene a doplnení niektorých zákonov v znení neskorších predpisov a príslušnej Zmluvy o nenávratnom finančnom príspevku a jej príloh vrátane Všeobecných zmluvných podmienok a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.

 Oprávnené osoby na výkon kontroly / auditu sú najmä:

* + - * 1. Poskytovateľ a ním poverené osoby,
				2. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
				3. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
				4. Orgán auditu, jeho spolupracujúce orgány a osoby poverené na výkon kontroly/auditu,
				5. Splnomocnení zástupcovia Európskej Komisie a Európskeho dvora audítorov,
				6. Orgán zabezpečujúci ochranu finančných záujmov EÚ**,**
				7. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
* **Uchádzač berie na vedomie a rešpektuje**, že zákazka financovaná z fondov EÚ, ohľadom ktorej sa uzatvára zmluva, bude predmetom „ex ante“ administratívnej finančnej kontroly procesu verejného obstarávania zo strany príslušného Riadiaceho orgánu a / alebo Sprostredkovateľského orgánu pod Riadiacim orgánom. Ak výsledok predmetnej administratívnej finančnej kontroly nebude kladný, alebo kontrolné orgány odhalia akúkoľvek nezrovnalosť, alebo k schváleniu nedôjde najneskôr do 3 mesiacov od nadobudnutia platnosti zmluvy, je ktorákoľvek zo zmluvných strán oprávnená od zmluvy odstúpiť. Schválenie zákazky v rámci ex ante kontroly príslušným **kontrolným orgánom je zároveň podmienkou nadobudnutia účinnosti zmluvy.**
* Objednávateľ má právo **odstúpiť od Zmluvy v prípade skončenia alebo zániku Zmluvy o poskytnutí nenávratného finančného príspevku**, uzavretej medzi Objednávateľom ako prijímateľom nenávratného finančného príspevku za účelom financovania Plnení podľa Zmluvy, a to bez ohľadu na právny titul skončenia alebo zániku Zmluvy o poskytnutí nenávratného finančného príspevku.

**Návrh zmluvy**

**Zmluva o dielo**

uzavretá v zmysle § 536 a nasl. zákona č. 513/1991 Zb. Obchodného zákonníka v znení neskorších predpisov

**Čl. I.**

**Zmluvné strany**

**Objednávateľ:**

Obchodné meno: **Obec Olováry,**

Sídlo: Olováry 129, 991 22 Bušice,

IČO: 00 319 481,

DIČ: 20 21 243 202,

Bankové spojenie: ....................................................,

IBAN: ....................................................,

Zastúpený: **Jozef Vízi, starosta.**

(ďalej len „Objednávateľ“),

**a**

**Zhotoviteľ:**

Obchodné meno: ....................................................,

Sídlo: ....................................................,

IČO: ....................................................,

DIČ: ....................................................,

IČ DPH: ....................................................,

Spoločnosť zapísaná v ŽR/OR .................................,

odd: ............., vložka č.: ....................,

Bankové spojenie: ....................................................,

IBAN: ....................................................,

Zastúpený: ....................................................,

(ďalej len „Zhotoviteľ“).

(Objednávateľ a Zhotoviteľ ďalej spolu aj ako „zmluvné strany“).

**Preambula**

Táto zmluva je výsledkom procesu verejného obstarávania zákazky podľa § 117 na uskutočnenie stavebných prác podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákona o verejnom obstarávaní“.

**Zmluvné strany berú na vedomie, že Projekt je financovaný z prostriedkov Európskej únie z Európskeho poľnohospodársky fond pre rozvoj vidieka prostredníctvom Programu rozvoja vidieka SR 2014-2020 (ďalej aj len ako „PRV 2014-2020“), štátneho rozpočtu Slovenskej republiky a z vlastných zdrojov Objednávateľa (spolufinancovanie projektu objednávateľom).**

Objednávateľ uzatvori **Zmluvu o poskytnutí nenávratného finančného príspevku** z Programu rozvoja vidieka SR 2014 – 2020, opatrenie 7 – Základné služby a obnova dedín vo vidieckych oblastiach, podopatrenie 7.4 – Podpora na investície do vytvárania, zlepšovania alebo rozširovania miestnych základných služieb pre vidiecke obyvateľstvo vrátane voľného času a kultúry a súvisiacej infraštruktúry, (číslo výzvy 22/PRV/2017) s názvom projektu: **„Stavebné úpravy budovy kultúrno- spoločensko-sociálneho centra ”**.

**Čl. II.**

**Predmet zmluvy**

1. Na základe tejto zmluvy sa Zhotoviteľ zaväzuje zhotoviť pre Objednávateľa dielo: **Stavebné úpravy budovy kultúrno- spoločensko-sociálneho centra** (ďalej len „Dielo“), a Objednávateľ sa zaväzuje, že riadne zhotovené Dielo prevezme a zaplatí Zhotoviteľovi dohodnutú cenu za Dielo v zmysle článku IV. tejto zmluvy a za splnenia podmienok v článku V. tejto zmluvy, to všetko za podmienky, že Objednávateľovi bude poskytnutý nenávratný finančný príspevok na Projekt na základe Zmluvy o poskytnutí nenávratného finančného príspevku uzavretej medzi Objednávateľom ako žiadateľom a Poľnohospodárskou platobnou agentúrou ako poskytovateľom a za podmienok vyplývajúcich z tejto Zmluvy o poskytnutí nenávratného finančného príspevku.
2. Dielo bude zhotovené podľa:

- projektovej dokumentácie (ďalej aj „PD“) na realizáciu stavby, ktorú vypracoval: ING. LADISLAV FERENCZ, v mesiaci február 2016

* platných STN, EN a technických predpisov,
* podkladov a požiadaviek Objednávateľa,
* podľa cenovej ponuky /rozpočtu/ predloženej Zhotoviteľom na základe podkladov Objednávateľa daných do súťaže, ktorá tvorí neoddeliteľnú prílohu tejto zmluvy,
* podmienok dohodnutých v tejto zmluve,
* požiadaviek Objednávateľa zapísaných v stavebnom denníku,
* výzvy na predloženie cenovej ponuky a ďalších podkladov vo verejnom obstarávaní.
1. Dielo bude zhotovené v v intraviláne obce Olováry, par. č. 6, vlastník: obec Olováry, Olováry 129, 991 22 Bušince, okres Veľký Krtíš, Banskobystrický samosprávny kraj, Slovenská republika.
2. Zhotoviteľ sa zaväzuje vykonať Dielo na svoje náklady a na svoje nebezpečenstvo, a to riadne a včas pri rešpektovaní všetkých zákonov, právnych predpisov a noriem platných na území Slovenskej republiky.

**Čl. III.**

**Čas a miesto vykonania diela**

1. Zhotoviteľ sa zaväzuje, že vykoná Dielo riadne a včas v termíne:
	* prevzatie staveniska – do 7 dní odo dňa doručenia písomnej výzvy objednávateľa na prevzatie staveniska s tým, že zmluvné strany sa zaväzujú vykonať písomný zápis z odovzdania a prevzatia staveniska samostatne (osobitne).
	* začatie prác : dňom prevzatia staveniska
	* ukončenie prác a odovzdanie diela: do 90 dní od prevzatia staveniska.
2. Časový postup realizácie prác je deklarovaný Harmonogramom prác, ktorý vypracoval Zhotoviteľ a ktorý tvorí Prílohu č. 2 tejto zmluvy.
3. Dielo sa považuje za riadne ukončené a odovzdané po písomnom protokolárnom prevzatí Diela Objednávateľom podľa ustanovení Čl. VI. tejto zmluvy. V prípade, že dielo má drobné nedorobky, ktoré sami o sebe a ani spolu nebránia jeho bezpečnému užívaniu, tieto musia byť v celom rozsahu odstránené zhotoviteľom do termínu stanovenom v Protokole o odovzdaní a prevzatí diela, najneskôr však do termínu celkového ukončenia diela, výnimočne najneskôr do začatia konania o vydanie užívacieho povolenia (kolaudačného rozhodnutia) na stavbu – dielo.
4. Drobné nedorobky podľa ods. 3 tohto článku je Zhotoviteľ povinný odstrániť do termínu určeného v  Protokole o odovzdaní a prevzatí Diela a v tejto zmluve, inak si Objednávateľ vyhradzuje právo neprevziať Dielo.
5. V prípade, že zhotoviteľ vykoná Dielo pred lehotou uvedenou v bode 1. tohto článku, je oprávnený upovedomiť Objednávateľa o tejto skutočnosti a o pripravenosti na prevzatie Diela a Objednávateľ je oprávnený Dielo prevziať aj pred touto lehotou.
6. V prípade, že počas vykonávania Diela Zhotoviteľ zistí prekážku, ktorá mu bude brániť v riadnom a včasnom vykonaní Diela v dohodnutej lehote, je povinný bezodkladne informovať o tom Objednávateľa a môže ho požiadať o predĺženie termínu na vykonanie Diela.
7. V prípade, že Zhotoviteľ sa omešká oproti pôvodne dohodnutému termínu na vykonanie Diela o viac ako 10 dní, považuje sa to za podstatné porušenie zmluvy z jeho strany s právom Objednávateľa odstúpiť od tejto zmluvy.
8. Súčasťou predmetu tejto zmluvy je i záväzok Zhotoviteľa zúčastniť sa kolaudačného konania a poskytnúť objednávateľovi všetku súčinnosť, ktorú možno od neho požadovať pre skolaudovanie stavby.

Čl. IV.

Cena diela

1. Cena za zhotovenie predmetu zmluvy v rozsahu článku II. tejto zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov na základe cenovej ponuky / rozpočtu (Príloha č. 1 k tejto zmluve), ktorá je súčasťou tejto zmluvy nasledovne:
2. Cena celkom bez DPH podľa cenovej ponuky/rozpočtu: .......................... EUR
3. DPH 20 % .......................................... EUR

1. Celková cena za Dielo spolu s DPH: ........................... EUR

Slovom Celková cena za Dielo spolu s DPH: .........................................................

1. Cena za vykonanie Diela je maximálna, ktorú nemožno bez súhlasu Objednávateľa zvýšiť.
2. V prípade, ak dôjde k zmene sadzby DPH (zníženiu alebo zvýšeniu) je zhotoviteľ povinný fakturovať za práce, ktoré sú predmetom tejto zmluvy, aktuálne platnú sadzbu DPH. O zmene sadzby DPH uzatvoria zmluvné strany písomný dodatok k tejto zmluve.

1. Cena za Dielo zahŕňa okrem stavebných prác a dodávok aj všetky poplatky za odborné skúšky, merania, poplatky za energie pri realizácii Diela, telefón, poplatky za odvoz a uskladnenie odpadov, cenu za zariadenie staveniska a ostatné náklady zhotoviteľa. Zriadenie, prevádzkovanie, likvidácia, vypratanie zariadenia staveniska a staveniska samotného sú súčasťou ceny za Dielo. Cena za Dielo zahŕňa aj náklady na poistenie v zmysle článku VI. bod 7. tejto zmluvy.

 Čl. V.

Fakturácia a platobné podmienky

* + - 1. Cena za Dielo bude uhradená po predložení faktúry Objednávateľovi vystavenej Zhotoviteľom na základe Objednávateľom a stavebným dozorom odsúhlasených súpisov skutočne vykonaných prác a dodávok.
1. Faktúra (vyhotovená v min. 4 origináloch) sa považuje za doklad, ktorým bude vykonané celkové finančné vysporiadanie diela. Faktúra musí obsahovať všetky náležitosti daňového dokladu podľa platných právnych predpisov a súčasne musí obsahovať aj názov projektu a/alebo diela podľa inštrukcií Objednávateľa.

1. Prílohou faktúry musí byť:
* Protokol o odovzdaní a prevzatí Diela.
* Položkový rozpočet.
* Krycí list rozpočtu.
* Fotodokumentácia o postupe realizácie prác a zrealizovaných prácach na elektronickom nosiči dát.
* Atesty a certifikáty zabudovaných materiálov, doklady o likvidácii odpadov, záznamy a protokoly o vykonaných skúškach, ak mali byť vykonané.
* Ďalšie dokumenty, ktoré bude vyžadovať implementácia projektu, o ktorých potrebe získania a/alebo vystavenia bude Objednávateľ Zhotoviteľa včas informovať.

4. Ak faktúra nebude obsahovať náležitosti stanovené právnymi predpismi a zmluvnými dojednaniami v tejto zmluve, objednávateľ je oprávnený ju pred uplynutím lehoty splatnosti vrátiť zhotoviteľovi bez zaplatenia. Doručením opravenej faktúry objednávateľovi začne plynúť nová lehota splatnosti.

5. Objednávateľ neposkytne preddavok alebo zálohu na plnenie predmetu tejto zmluvy.

6**.** Splatnosť faktúry je najneskôr do 60 kalendárnych dní od jej doručeniaObjednávateľovi. V prípade, ak Zhotoviteľ doručí Objednávateľovi faktúru (čiastkovú alebo konečnú) skôr, než mal Objednávateľ možnosť vykonať prehliadku fakturovaných prác a dodávok a/alebo stavebného objektu a/alebo Diela alebo skôr, než došlo k odovzdaniu a prevzatiu fakturovaných prác a dodávok a/alebo stavebného objektu/Diela, plynie 60 dňová lehota splatnosti takto doručenej faktúry odo dňa skončenia prehliadky, ktorou objednávateľ zistí riadne vykonanie stavebných prác  a dodávok /stavebného objektu/Diela.

8. Objednávateľ na základe fakturácie uhradí maximálne 90% z  ceny Diela. Objednávateľ si vyhradzuje právo zadržať čiastku 10 % z ceny diela ako zádržné, ktoré objednávateľ uhradí zhotoviteľovi najneskôr do 30-tich dní po odstránení všetkých vád a  nedorobkov zistených na preberacom konaní. Vady a nedorobky odstráni zhotoviteľ na vlastné náklady.

Čl. VI.

Práva a povinnosti zmluvných strán

1. Objednávateľ sa zaväzuje odovzdať Zhotoviteľovi stavenisko tak, aby Zhotoviteľ mohol začať s realizáciou Diela a aby mohol Dielo ukončiť v požadovanom termíne. Objednávateľ písomne vyzve Zhotoviteľa k prevzatiu staveniska minimálne 7 kalendárnych dní vopred.
2. Zhotoviteľ bude vykonávať Dielo vo vlastnom mene a na vlastnú zodpovednosť v súlade s príslušnými právnymi, predpismi a technickými normami (STN, EN) a s touto zmluvou. Zhotoviteľ bude pri vykonávaní Diela postupovať s odbornou starostlivosťou a bude sa riadiť východiskovými podkladmi Objednávateľa, pokynmi Objednávateľa, zápismi a dohodami oprávnených osôb zmluvných strán.
3. Zhotoviteľ je povinný na prevzatom stavenisku udržiavať poriadok a čistotu. Je povinný odstraňovať odpady a nečistoty vzniknuté z jeho práce a odstraňovať nečistoty z pozemných prístupových komunikácií spôsobené jeho činnosťou.
4. Zhotoviteľ znáša nebezpečenstvo škody na stavenisku až do termínu prevzatia vykonaného Diela zo strany Objednávateľa na základe Protokolu o odovzdaní a prevzatí Diela.
5. Zhotoviteľ zodpovedá za zabezpečenie bezpečnosti a ochrany zdravia pri práci a požiarnej ochrany svojich zamestnancov, ako aj ďalších osôb, ktoré sa zdržujú oprávnene na stavenisku za účelom realizácie Diela. Zhotoviteľ zabezpečí, aby všetci jeho zamestnanci absolvovali predpísané školenia alebo mali príslušné atesty a osvedčenia. Zhotoviteľ sa zaväzuje vybaviť svojich zamestnancov zodpovedajúcimi osobnými ochrannými pracovnými pomôckami.
6. Zhotoviteľ zodpovedá za to, že počas realizácie Diela bude dodržiavať podmienky stanovené v príslušnom povolení na vykonanie Diela vydané oprávneným orgánom, ako aj ďalšie podmienky a požiadavky Objednávateľa uplatnené v súlade s touto zmluvou.
7. Zhotoviteľ sa zaväzuje, že poistí Dielo pre prípad poškodenia, zničenia, straty, odcudzenia alebo iných škôd, resp. zabezpečí takéto poistenie zo strany subdodávateľa na celú dobu výstavby a realizácie Diela (od prevzatia staveniska až po odovzdanie a prevzatie diela ako celku) a v takom rozsahu poistnej sumy, ktorý bude zodpovedať hodnote Diela. Náklady na poistenie sú zahrnuté v cene za vykonanie Diela. Zhotoviteľ je povinný preukázať Objednávateľovi uzatvorenie poistnej zmluvy do 30 dní od podpisu tejto zmluvy a kedykoľvek počas trvania zmluvy na požiadanie Objednávateľa preukázať jej platnosť a účinnosť.
8. Zhotoviteľ sa zaväzuje, že všetky ním dodané zariadenia budú homologované a akceptované na podmienky a normy platné v SR/EU. Zhotoviteľ zodpovedá Objednávateľovi, že pri realizovaní Diela bude plniť a dodržiavať všetky príslušné ustanovenia právnych a technických predpisov v SR/EU a že po dokončení bude Dielo, ak bude realizované podľa projektovej dokumentácie odovzdanej Objednávateľom, všetky takéto ustanovenia spĺňať.
9. Zhotoviteľ je výhradne zodpovedný za zaistenie všetkých povolení, stanovísk, súhlasov alebo iných oprávnení, ktoré sa môžu vyžadovať k prevádzkovaniu jeho podnikania a/alebo poskytovaniu predmetu tejto zmluvy v Slovenskej republike.
10. Zhotoviteľ podpisom tejto zmluvy vyhlasuje, že sa podrobne oboznámil s vypracovanou projektovou dokumentáciou (ďalej len „PD“) na Dielo. Na základe predchádzajúcej vety tohto ods. sa Zhotoviteľ zaväzuje prispôsobiť obsahu PD postup pri zhotovení Diela.
11. Všetky zmeny, všetky zvýšenia alebo zníženia zmluvnej ceny ocení Zhotoviteľ v zmysle jednotkových cien podľa jednotlivých položiek cenovej ponuky, ktorá je súčasťou tejto zmluvy. Práce podľa druhu nezahrnuté v cenovej ponuke, ocenenie ktorých nie je obsiahnuté v zmluvnej cenovej ponuke, budú ocenené podľa Objednávateľom vopred odsúhlasenej kalkulácie cien. Drobné zmeny rozsahu Diela, ktoré nemajú vplyv na úpravu ceny za vykonanie Diela, budú odsúhlasené zúčastnenými stranami zápisom v stavebnom denníku. Zhotoviteľ sa podpisom tejto zmluvy zaväzuje, že vynaloží potrebné a touto zmluvou požadované úsilie zhotoviť Dielo pokiaľ možno bez potreby prác naviac na Diele so zreteľom na maximálnu cenu Diela podľa Čl. IV. tejto zmluvy.
12. Zhotoviteľ je povinný chrániť Dielo počas jeho vykonávania tak, aby nedošlo k jeho poškodeniu do doby odovzdania Diela Objednávateľovi.
13. Zhotoviteľ nie je oprávnený pri vykonávaní diela použiť hmoty a výrobky  nižšej kvality a akosti ako sú zadefinované v projektovej dokumentácii k dielu. Rovnako nie je oprávnený odchýliť sa od podmienok verejného obstarávania, ktoré vykonal Objednávateľ a ktoré sú pre zhotoviteľa záväzné.
14. Stavebný dozor Objednávateľa na stavbe bude určený dodatočne. Stavebný dozor je oprávnený odovzdať stavenisko, prebrať zrealizované práce a odsúhlasiť súpis skutočne vykonaných prác a dodávok spolu s osobou oprávnenou konať za Objednávateľa v realizačných veciach. Objednávateľ najneskôr pri odovzdávaní staveniska oznámi Zhotoviteľovi, kto bude vykonávať stavebný dozor, a prípadne aj odborný autorský dohľad, ak sa takýto dozor/dohľad na stavbe bude vykonávať.
15. Zmluvné strany sa dohodli, že Objednávateľ môže vykonávať námatkové kontroly. Pri týchto kontrolách sa bude uskutočňovať hodnotenie postupu prác podľa dohodnutého časového harmonogramu plnenia a ďalších podmienok vykonávania Diela dohodnutých v tejto zmluve.
16. Zhotoviteľ sa zaväzuje, že:
17. strpí výkon kontroly/auditu/overovania súvisiaceho s predmetom tejto zmluvy kedykoľvek počas platnosti a účinnosti Projektovej zmluvy č. ................, ktorá bola dňa ................... uzavretá medzi poskytovateľom: ............................. a  prijímateľom NFP, a to oprávnenými osobami, ako aj sa zaväzuje, že  poskytne týmto osobám potrebnú súčinnosť.
18. umožní všetkým kontrolným subjektom a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami, úplný prístup k svojmu účtovníctvu a k inej dokumentácii, ktorá súvisí s plnením tejto zmluvy a/alebo s touto zmluvou a že týmto osobám umožní vykonať kontrolu dokladov súvisiacich s plnením tejto zmluvy a/alebo s touto zmluvou a to po celú dobu povinnej archivácie týchto dokumentov určenou v súlade s platnými právnymi predpismi SR.
19. Zhotoviteľ zodpovedá za škody na cudzom majetku, ktoré by vznikli z jeho činnosti a tieto odstráni na vlastné náklady. V prípade, ak škodu podľa predchádzajúcej vety spôsobí tretia osoba/subdodávateľ, za túto škodu zodpovedá zhotoviteľ ako keby ju spôsobil sám. Bez odstránenia takto vzniknutých škôd Objednávateľ neuhradí cenu Diela Zhotoviteľovi. Prípadné časové lehoty na odstránenie takýchto škôd sa dohodnú v procese odovzdávania a preberania Diela.
20. Zhotoviteľ písomne najmenej 10 dní vopred, pred riadnym a včasným ukončením Diela v súlade s  touto zmluvou oznámi Objednávateľovi, kedy bude dielo pripravené na odovzdanie. Objednávateľ na základe tohto oznámenia do 10-tich pracovných dní od doručenia tohto oznámenia začne proces odovzdania a preberania Diela.
21. V procese odovzdania a preberania Diela podľa tejto Zmluvy sa preverí, či je záväzok Zhotoviteľa splnený tak, ako je stanovené v tejto Zmluve, Objednávateľ spolu so stavbyvedúcim, stavebným dozorom Objednávateľa a odborným autorským dohľadom Objednávateľa (v prípade, ak je OAD na diele - stavbe vykonávaný) vykonajú fyzickú kontrolu vykonaného Diela, jeho súčastí a príslušenstva, overia sa revízne správy, atesty a komplexné skúšky.
22. Riadnym vykonaním Diela a riadnym splnením všetkých záväzkov Zhotoviteľa vyplývajúcich z tejto zmluvy sa rozumie riadne vykonanie Diela v súlade s touto zmluvou tak, aby bolo spôsobilé pre úspešné ukončenie procesu odovzdania a preberania Diela podľa ustanovení tohto článku, ktorého výsledkom je Protokol o odovzdaní a  prevzatí Diela a súčasné odovzdanie všetkých dokumentov potrebných pre odovzdanie a prevzatie Diela podľa tejto zmluvy a dokladov potvrdzujúcich kvalitu a technické parametre Diela v súlade so všeobecne záväznými právnymi predpismi a technickými normami. Podmienkou riadneho vykonania Diela je aj úspešné vykonanie všetkých skúšok predpísaných osobitnými predpismi a záväznými normami. Protokol o odovzdaní a prevzatí Diela musí byť zo strany Objednávateľa podpísaný: Objednávateľom, stavebným dozorom Objednávateľa a odborným autorským dohľadom Objednávateľa (v prípade, ak je OAD na diele – stavbe vykonávaný). Protokol o odovzdaní a prevzatí Diela musí byť zo strany Zhotoviteľa podpísaný najmä: stavbyvedúcim a osobou oprávnenou konať za Zhotoviteľa v realizačných veciach.
23. Objednávateľ je povinný poskytnúť Zhotoviteľovi súčinnosť v takej forme a takým spôsobom, ako predpokladá účel tejto zmluvy.
24. Zhotoviteľ po vykonaní Diela zabezpečí odstránenie objektov a zariadení, ktoré sa nachádzajú na stavenisku, zabezpečí jeho likvidáciu a vypratanie, úpravou terénu staveniska do 10 dní po odovzdaní Diela Objednávateľovi.
25. Súpis skutočne vykonaných prác a dodávok potvrdí Objednávateľ v lehote 7 pracovných dní od doručenia. Ak má súpis skutočne vykonaných prác a dodávok chyby, Objednávateľ ho vráti Zhotoviteľovi na prepracovanie s určením chýb.
26. Zhotoviteľ sa zaväzuje, že v prípade ak bude potrebovať navýšiť svoje kapacity pre realizáciu predmetného diela, zamestná v takomto prípade osoby dlhodobo nezamestnané v mieste realizácie diela (Obec Olováry, okres Veľký Krtíš, Banskobystrický samosprávny kraj.)

 **Čl.** **VII.**

**Stavebný denník**

1. Zhotoviteľ je povinný viesť stavebný denník, do ktorého bude denne zaznamenávať všetky skutočnosti podstatné pre naplnenie tejto zmluvy. Pri vedení stavebného denníka sa budú zmluvné strany riadiť príslušnými ustanoveniami, najmä ustanovením § 46 písm. d) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.
2. Zhotoviteľ začiatok prác oznámi Objednávateľovi najmenej 3 dni vopred.
3. Objednávateľ je povinný sledovať obsah stavebného denníka a k zápisom pripájať svoje stanovisko. Objednávateľ požaduje, aby bol vyzvaný Zhotoviteľom na preverenie prác, ktoré budú v ďalšom postupe zakryté, alebo sa stanú neprístupnými a to cestou stavebného denníka min. 1 pracovný deň vopred; pokiaľ Zhotoviteľ túto povinnosť poruší, náklady spojené so sprístupnením zakrytých alebo neprístupných prác bude znášať Zhotoviteľ.
4. Ak Objednávateľ nesúhlasí so záznamom Zhotoviteľa, je povinný najneskôr do 3 pracovných dní pripojiť svoje písomné vyjadrenie, inak sa predpokladá, že s obsahom záznamu súhlasí. Povinnosť viesť stavebný denník končí protokolárnym odovzdaním a prevzatím riadne vykonaného Diela bez vád a nedorobkov.

Čl. VIII.

Sankcie a zmluvné pokuty

1. V prípade omeškania Zhotoviteľa s riadnym vykonaním a odovzdaním Diela je Objednávateľ oprávnený žiadať od Zhotoviteľa zaplatenie zmluvnej pokuty vo výške 0,05% z ceny diela s DPH za každý aj začatý deň omeškania. Týmto ustanovením nie je dotknutý nárok objednávateľa na náhradu spôsobnej škody v plnej výške.
2. V prípade, ak sa Zhotoviteľ omešká s odstránením a likvidáciou staveniska, úpravou terénu staveniska do pôvodného stavu oproti termínu uvedenému v čl. VI. tejto zmluvy, má Objednávateľ právo uplatniť si u Zhotoviteľa nárok na zmluvnú pokutu vo výške 50 € za každý deň omeškania.
3. V prípade omeškania Objednávateľa s úhradou ceny za Dielo má Zhotoviteľ právo uplatniť si u Objednávateľa úroky z omeškania vo výške 0,05% z dlžnej čiastky za každý deň omeškania.
4. Zhotoviteľ zaplatí objednávateľovi za omeškanie s odstránením prípadných zjavných vád a nedorobkov v dohodnutých termínoch za každú vadu a nedorobok a každý deň omeškania zmluvnú pokutu 50 €,rovnako zhotoviteľ zaplatí objednávateľovi zmluvnú pokutu vo výške 50 € za každý deň neposkytnutia súčinnosti v súvislosti s reklamáciou vád diela. Týmto ustanovením nie je dotknutý nárok objednávateľa na náhradu škody.
5. Zaplatením zmluvnej pokuty sa Zhotoviteľ nezbavuje povinnosti splnenia záväzku zabezpečeného zmluvnou pokutou, ani povinnosti nahradiť škodu tým spôsobenú.
6. Objednávateľ je oprávnený požadovať od zhotoviteľa zmluvnú pokutu vo výške 0,05% z celkovej ceny diela s DPH podľa tejto zmluvy v prípade ak zhotoviteľ poruší ustanovenie článku VI. ods. 13 tejto. Z tohto istého dôvodu je objednávateľ oprávnený okamžite odstúpiť od tejto zmluvy.
7. V prípade, ak zhotoviteľ poruší niektorú z povinností, ktorá pre neho vyplýva z článku VI. bodu 16 tejto zmluvy, t. j. v prípade, ak zhotoviteľ nestrpí výkon kontroly/auditu/overovania zo strany oprávnených osôb a/alebo neposkytne oprávneným osobám potrebnú súčinnosť na výkon kontroly/auditu/overovania a/alebo ak neumožní všetkým kontrolným subjektom úplný prístup k svojmu účtovníctvu a k inej dokumentácii, ktorá súvisí s plnením tejto zmluvy a/alebo s touto zmluvou a/alebo, ak týmto osobám neumožní vykonať kontrolu dokladov súvisiacich s plnením tejto zmluvy a/alebo s touto zmluvou, je Objednávateľ oprávnený žiadať od Zhotoviteľa zaplatenie zmluvnej pokuty vo výške 20 % z celkovej ceny diela spolu s DPH a zhotoviteľ sa takúto zmluvnú pokutu zaväzuje zaplatiť. Týmto ustanovením nie je dotknutý nárok objednávateľa na náhradu tým spôsobenej škody v plnej výške.

Čl. IX.

Zodpovednosť za vady, záruka

* + 1. Zhotoviteľ zodpovedá Objednávateľovi za to, že Dielo bude vykonané podľa podmienok dohodnutých v tejto zmluve a že počas záručnej doby bude mať vlastnosti dohodnuté v tejto zmluve, určené v projektovej dokumentácii a v platných právnych a technických predpisoch. Objednávateľ nie je povinný prevziať vykonané dielo, ktoré má vady a nedorobky brániace riadnemu užívaniu Diela. Dielo má vady brániace riadnemu užívaniu, ak bolo vykonané v rozpore s odsúhlaseným technologickým postupom prác, právnymi predpismi a technickými normami platnými v SR/EU alebo s dohodou zmluvných strán, prípadne touto zmluvou, alebo ak neboli vykonané všetky dohodnuté práce.
		2. Zhotoviteľ nezodpovedá za vady, ktoré boli spôsobené použitím podkladov, materiálov a prvkov prevzatých od Objednávateľa a Zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ňu upozornil Objednávateľa a ten napriek tomu na ich použití trval. Prípadné upozornenie na nevhodnosť a taktiež odpoveď na takéto upozornenie je potrebné vykonať vždy písomnou formou zápisom v stavebnom denníku alebo osobitným listom.
		3. Dĺžka záručnej doby je 60 mesiacov. Záručná doba začína plynúť dňom podpísania Protokolu o odovzdaní a prevzatí Diela, môže však byť skrátená o dobu, po ktorú bude Objednávateľ v omeškaní so začatím procesu preberania Diela, alebo po ktorú neoprávnene odmietol Dielo prevziať. Plynutie záručnej doby na dotknutú časť diela sa preruší dňom uplatnenia práva Objednávateľa na odstránenie vád doručením reklamácie.
		4. Prípadnú reklamáciu vady plnenia je Objednávateľ povinný uplatniť do 30 dní po zistení vady v písomnej forme.
		5. Zhotoviteľ sa zaväzuje začať s odstraňovaním uznaných vád Diela do 48 hodín od uplatnenia oprávnenej reklamácie Objednávateľom, ak sa zmluvné strany písomne alebo e-mailom/telefonicky nedohodnú inak, a uznané vady odstrániť v čo najkratšom čase. Termín odstránenia uznaných vád sa dohodne písomnou formou medzi osobou stavbyvedúceho zhotoviteľa poverenou osobou objednávateľa. Tieto osoby sú povinné poskytnúť si vzájomnú súčinnosť. V prípade, ak nedôjde zo strany zhotoviteľa k odstráneniu vád v čo najkratšom čase v zmysle písomnej dohody podľa vyššie uvedeného v tomto ods., objednávateľ je oprávnený zabezpečiť odstránenie vád diela na vlastné náklady, ktorých úhradu následne uplatní u zhotoviteľa. Zhotoviteľ je povinný bez zbytočného odkladu takto uplatnené nároky objednávateľa uhradiť.
		6. Zmluvné strany sa dohodli, že v prípade, že sa na Diele vyskytne vada počas záručnej doby, Objednávateľ má právo požadovať od Zhotoviteľa bezodplatné odstránenie vady a Zhotoviteľ je povinný vadu bezodplatne odstrániť.
		7. Ak sa ukáže, že reklamovaná vada Diela je neopraviteľná, zaväzuje sa Zhotoviteľ dodať náhradnú časť Diela alebo Objednávateľovi poskytnúť primeranú zľavu z odplaty za vykonanie Diela. Prípadnou zľavou nie je dotknuté právo Objednávateľa na záruku.
		8. Zhotoviteľ sa zaväzuje odstrániť prípadné vady Diela z kolaudačného konania ním zapríčinené na vlastné náklady a vo vzájomne dohodnutom termíne.
		9. Vadou sa rozumie odchýlka v kvalite, rozsahu a parametroch diela, stanovených v tejto zmluve a v projekte stavby na realizáciu. Nedorobkom sa rozumie nedokončená práca oproti projektu stavby na realizáciu, vrátane prípadných doplnkov. Rozoznávajú sa:

-zjavné vady,t.j. vady a nedorobky, ktoré objednávateľ zistil, resp. mohol zistiť odbornou prehliadkou pri preberaní diela. Musia byť reklamované zapísaním v Protokole o odovzdaní a prevzatí diela s uvedením dohodnutých termínov ich odstránenia;

- skryté vady,t.j. vady, ktoré Objednávateľ nemohol zistiť pri prevzatí diela a vyskytnú sa v záručnej dobe. Havarijné stavy je povinný zhotoviteľ odstrániť obratom po ich nahlásení objednávateľom.

* + 1. Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých nenesie, ktorých odstránenie však neznesie odklad. Náklady takto vzniknuté zhotoviteľovi budú uhradené na základe vzájomne dohody.

 Čl. X.

**Prechod vlastníckeho práva a nebezpečenstva škody k Dielu**

* 1. Vlastnícke právo k Dielu prechádza na Objednávateľa v okamihu odovzdania a prevzatia Diela  na základe preberacieho protokolu, pokiaľ v iných ustanoveniach zmluvy nie je dohodnuté inak.
	2. Nebezpečenstvo škody k Dielu znáša Zhotoviteľ až do okamihu protokolárneho odovzdania a prevzatia Diela – na Objednávateľa prechádza až prevzatím Diela.
	3. Veci potrebné na riadne vykonanie a dodanie Diela, najmä stavebný materiál, zabezpečuje Zhotoviteľ a ich cena je zahrnutá v cene za vykonanie Diela. Zhotoviteľ je vlastníkom týchto vecí až do okamihu, kedy sa stanú súčasťou Diela – zabudovaním alebo namontovaním.

Čl. XI.

Vyššia moc

1. Zmluvné strany nezodpovedajú za škody, ktorú by mohli spôsobiť, resp. spôsobili druhej strane porušením povinností podľa zmluvy v prípade, ak to bolo spôsobené dôvodmi, za ktoré daná zmluvná strana nenesie zodpovednosť a ktoré ani pri vynaložení dostupnej starostlivosti nemohla ovplyvniť, najmä z dôvodu vojny, štrajku akéhokoľvek druhu, prerušením dodávok energií, materiálov.
2. Dotknutá zmluvná strana, ktorá má vedomosť o okolnostiach popísaných v predchádzajúcom bode, je povinná bezodkladne informovať druhú stranu o ich vzniku a o dôvodoch, pre ktoré nebude schopná plniť si svoje povinnosti podľa zmluvy. V prípade, že tieto dôvody pominú, bude dotknutá zmluvná strana o tom opätovne informovať druhú stranu a zároveň bude pokračovať v plnení povinností podľa zmluvy.

Čl. XII.

Záverečné ustanovenia

1. Zmluva nadobudne platnosť dňom jej podpisu štatutármi oboch zmluvných strán a účinnosť nadobudne dňom nasledujúcim po dni jej zverejnenia na webovej stránke objednávateľa, pod podmienkou nadobudnutia účinnosti Zmluvy o poskytnutí nenávratného finančného príspevku, pričom splnenie podmienky nadobudnutia účinnosti Zmluvy o NFP musí časovo predchádzať nadobudnutiu účinnosti tejto zmluvy.
2. V prípade zmeny podmienok poskytovania finančných prostriedkov zo strany Poskytovateľa, bude táto zmluva upravená tak, aby bola v súlade so zmenenými podmienkami poskytnutia NFP pre projekt „Projekt rozvoja vidieka SR 2014-2020“.
3. Každá zo zmluvných strán bude oprávnená odstúpiť od tejto zmluvy, len ak druhá zmluvná strana nesplní svoju povinnosť vyplývajúcu pre ňu z tejto zmluvy (podstatne poruší zmluvu podľa § 344 a nasl. Obchodného zákonníka) ani v lehote 30 dní odo dňa, v ktorom po márnom uplynutí lehoty na dohodnuté plnenie bola druhou zmluvnou stranou k tomu písomne vyzvaná. Odstúpením od zmluvy nie je dotknuté právo odstupujúceho na náhradu škody spôsobenú v dôsledku odstúpenia od zmluvy.
4. Pre odstúpenie od tejto zmluvy a práva a povinnosti zmluvných strán s tým súvisiace sa použijú ustanovenia § 344 až § 351 Obchodného zákonníka.
5. Každá zmena alebo doplnok zmluvy sa musia vykonať písomnou formou a musia byť schválené oprávnenými zástupcami oboch zmluvných strán formou písomného dodatku ku zmluve.
6. V prípade, kedy táto zmluva alebo zákon zakotvuje povinnosť doručovať druhej strane, doručuje sa na korešpondenčné adresy uvedené v záhlaví tejto zmluvy. Zásielka sa považuje za doručenú aj dňom, kedy ju adresát odmietol prevziať alebo dňom uplynutia úložnej lehoty na pošte, a to aj v prípade, že sa adresát o uložení zásielky nedozvedel, prípadne dňom, ktorý bude označený na zásielke ako deň neúspešného doručenia z dôvodu „Adresát neznámy“.
7. V prípade, že niektoré z ustanovení tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré zachová kontext a účel daného ustanovenia.
8. Vzťahy neupravené touto zmluvou sa riadia príslušnými ustanoveniami Obchodného zákonníka.
9. Táto zmluva je vyhotovená v 6 vyhotoveniach, 4 vyhotovenia určené pre Objednávateľa a 2 pre Zhotoviteľa.
10. Neoddeliteľnou súčasťou tejto zmluvy sú:

Príloha č. 1: Cenová ponuka/Rozpočet

Príloha č. 2: Harmonogram prác

V ..................... dňa ................... V .................... dňa ........................

Za zhotoviteľa: Za objednávateľa:

...................................................... ......................................................

*Príloha č.1 k zmluve o dielo*

**Rozpočet - ocenený**

Uchádzač vloží ocenený rozpočet podľa prílohy č. 2 k výzve na predloženie cenovej ponuky.

*Príloha č. 2. k zmluve o dielo*

**Časový harmonogram:**

Uchádzač vloží vypracovaný orientačný časový harmonogram.

*Zhotoviteľ vypracuje harmonogram prác podľa časového a vecného hľadiska rozpracovaný na jednotlivé dni a jednotlivé pracovné úkony, spracovaný vo forme Ganttovho diagramu alebo v ekvivalentnej deskriptívnej forme.*

*Príloha č. 10 k Výzve na predloženie cenovej ponuky*

**Identifikačné údaje uchádzača – vzor**

**IDENTIFIKAČNÉ ÚDAJE UCHÁDZAČA**

 **„Stavebné úpravy budovy kultúrno- spoločensko-sociálneho centra“**

|  |  |
| --- | --- |
| **Obchodný názov spoločnosti:**  |  |
| **Sídlo alebo miesto podnikania** |
| **Ulica, číslo sídla:**  |  |
| **PSČ:**  |  |
| **Mesto:**  |  |
| **Štát:**  |  |
| **Štatutárny zástupca:**  |
| **Meno, priezvisko, titul:** |  |
| **Telefón:**  |  |
| **E-mail:**  |  |
| **Internetová adresa:** |  |
| **Všeobecné identifikačné údaje:** |
| **IČO:**  |  |
| **IČ DPH:**  |  |
| **DIČ:**  |  |
| **IBAN:** |  |
| **Banková inštitúcia:**  |  |
| **Kontaktná osoba:**  |
| **Meno, priezvisko, titul:**  |  |
| **Telefón:** |  |
| **E-mail:** |  |

\* Tento formulár môže mať aj inú formu, musí však obsahovať požadované údaje.

Dátum:............................................... Podpis:...........................................

(vypísať meno, priezvisko a funkciu oprávnenej osoby uchádzača)

Poznámka:

Podpis uchádzača alebo osoby oprávnenej konať za uchádzača (v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov).

Príloha č.11 **Odporúčaný vzor textu na vonkajšom obale cenovej ponuky**

 **Odosielateľ (uchádzač):**

|  |
| --- |
| [Obchodné meno ]:[Korešpondenčná adresa vrátane PSČ]: [Ulica a č. domu] [PSČ Obec] [Štát] |

 **SÚŤAŽ – NEOTVÁRAŤ !**

**HESLO: „Stavebné úpravy budovy kultúrno- spoločensko-sociálneho centra“**

 Adresát (verejný obstarávateľ):

|  |
| --- |
| **Obec Olováry****Obecný úrad****Olováry 129****991 22 Bušice****Slovenská republika** |